ข้อบังคับการท่องเที่ยวแห่งประเทศไทยข้อบังคับการท่องเที่ยวแห่งประเทศไทยว่าด้วยการพัสดุ แก้ไขเพิ่มเติม(ฉบับที่ ๓)พ.ศ. ๒๕๕๐ โดยที่เป็นการสมควรแก้ไขเพิ่มเติมข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ ให้เหมาะสมยิ่งขึ้นอาศัยอำนาจตามความในมาตรา๒๒ (๔) แห่งพระราชบัญญัติการท่องเที่ยวแห่งประเทศไทย พ.ศ. ๒๕๒๒ คณะกรรมการการท่องเที่ยวแห่งประเทศไทยจึงออกข้อบังคับไว้ดังต่อไปนี้ข้อ ๑ ข้อบังคับนี้เรียกว่า ข้อบังคับการท่องเที่ยวแห่งประเทศไทยว่าด้วยการพัสดุแก้ไขเพิ่มเติม (ฉบับที่ ๓) พ.ศ. ๒๕๕๐ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้เพิ่มความต่อไปนี้เป็นข้อ ๘/๑ข้อ ๘/๑ การจัดหาพัสดุของสำนักงานสาขาในต่างประเทศหรือในกรณีที่มีกิจกรรมที่ต้องปฏิบัติในต่างประเทศ และไม่สามารถดำเนินการตามข้อบังคับนี้ได้ให้ถือปฏิบัติตามกฎหมายหรือธรรมเนียมปฏิบัติของประเทศนั้นข้อ ๔ให้ยกเลิกความในข้อ ๑๑ แห่งข้อบังคับการท่องเที่ยวแห่งประเทศไทย ว่าด้วยการพัสดุพ.ศ. ๒๕๓๘ และให้ใช้ความต่อไปนี้แทนข้อ ๑๑ การซื้อและการจ้าง กระทำได้๖ วิธี คือ(๑) วิธีตกลงราคา(๒) วิธีสอบราคา(๓) วิธีประกวดราคา(๔) วิธีพิเศษ(๕) วิธีกรณีพิเศษ(๖) วิธีการทางอิเล็กทรอนิกส์ข้อ ๕ ให้ยกเลิกความในข้อ ๑๒ ข้อ ๑๓ และ ข้อ ๑๔ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ ซึ่งแก้ไขเพิ่มเติมโดยข้อบังคับการท่องเที่ยวแห่งประเทศไทยว่าด้วยการพัสดุ (ฉบับที่ ๒) พ.ศ. ๒๕๔๐ และให้ใช้ความต่อไปนี้แทนข้อ ๑๒ การซื้อหรือการจ้างโดยวิธีตกลงราคาได้แก่ การซื้อหรือการจ้างครั้งหนึ่งที่มีวงเงินไม่เกิน ๒๐๐,๐๐๐บาทข้อ๑๓ การซื้อหรือการจ้างโดยวิธีสอบราคาได้แก่ การซื้อหรือการจ้างครั้งหนึ่งที่มีวงเงินเกิน ๒๐๐,๐๐๐ บาท แต่ไม่เกิน๔,๐๐๐,๐๐๐ บาทข้อ๑๔ การซื้อหรือการจ้างโดยวิธีประกวดราคาได้แก่ การซื้อหรือการจ้างครั้งหนึ่งที่มีวงเงินเกิน ๔,๐๐๐,๐๐๐ บาทข้อ ๖ ให้ยกเลิกความในวรรคหนึ่งของข้อ ๑๖ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ ซึ่งแก้ไขเพิ่มเติมโดยข้อบังคับการท่องเที่ยวแห่งประเทศไทยว่าด้วยการพัสดุ (ฉบับที่ ๒) พ.ศ. ๒๕๔๐ และให้ใช้ความต่อไปนี้แทนข้อ ๑๖ การซื้อโดยวิธีพิเศษ ได้แก่การซื้อครั้งหนึ่งที่มีวงเงินเกิน ๒๐๐,๐๐๐ บาทให้กระทำได้เฉพาะกรณีหนึ่งกรณีใดดังต่อไปนี้ข้อ ๗ ให้ยกเลิกความในข้อ ๑๗ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ ซึ่งแก้ไขเพิ่มเติมโดยข้อบังคับการท่องเที่ยวแห่งประเทศไทยว่าด้วยการพัสดุ(ฉบับที่ ๒) พ.ศ. ๒๕๔๐ และให้ใช้ความต่อไปนี้แทนข้อ ๑๗ การจ้างโดยวิธีพิเศษ ได้แก่การจ้างครั้งหนึ่งที่มีวงเงินเกิน ๒๐๐,๐๐๐ บาทให้กระทำเฉพาะกรณีหนึ่งกรณีใดดังต่อไปนี้(๑) เป็นงานจ้างที่ต้องการช่างผู้มีฝีมือโดยเฉพาะหรือผู้มีความชำนาญเป็นพิเศษ(๒) เป็นงานจ้างซ่อมพัสดุที่จำเป็นต้องถอดตรวจให้ทราบความชำรุดเสียหายเสียก่อนจึงจะประมาณค่าซ่อมได้(๓) เป็นงานที่ต้องกระทำโดยเร่งด่วน หากล่าช้าอาจจะเสียหายแก่การปฏิบัติงาน(๔) เป็นงานที่จำเป็นต้องการจ้างเพิ่มในสถานการณ์ที่จำเป็นหรือเร่งด่วนหรือจำเป็นต้องจ้างเพิ่มเพื่อประโยชน์แก่ททท.(๕) เป็นงานจ้างเหมาเกี่ยวกับการให้บริการนำเที่ยว(๖) เป็นงานจ้างโฆษณาหรือประชาสัมพันธ์(๗) เป็นงานที่ได้ดำเนินการจ้างโดยวิธีอื่นแล้วไม่ได้ผลดีข้อ ๘ ให้ยกเลิกความในข้อ ๑๘ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ และให้ใช้ความต่อไปนี้แทนข้อ ๑๘ สำหรับสำนักงานสาขาในต่างประเทศหรือในกรณีที่มีกิจกรรมที่ต้องปฏิบัติในต่างประเทศ จะซื้อหรือจ้างโดยวิธีพิเศษก็ได้ข้อ ๙ ให้เพิ่มความต่อไปนี้เป็นข้อ ๑๙/๑ข้อ ๑๙/๑ การซื้อหรือการจ้างโดยวิธีการทางอิเล็กทรอนิกส์หมายถึง การซื้อหรือการจ้าง ตามที่กำหนดไว้ในระเบียบของทางราชการที่ให้ดำเนินการด้วยวิธีการทางอิเล็กทรอนิกส์ข้อ ๑๐ ให้ยกเลิกความในวรรคสองของข้อ ๒๐ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ ซึ่งแก้ไขเพิ่มเติมโดยข้อบังคับการท่องเที่ยวแห่งประเทศไทยว่าด้วยการพัสดุ(ฉบับที่ ๒) พ.ศ. ๒๕๔๐ และให้ใช้ความต่อไปนี้แทนการซื้อหรือการจ้างโดยวิธีตกลงราคาในวงเงินไม่เกิน ๒๐,๐๐๐ บาท และการซื้อหรือจ้างโดยวิธีพิเศษกรณีเร่งด่วน ตามข้อ ๑๖ (๒) หรือข้อ๑๗ (๓) ซึ่งไม่อาจทำรายงานตามปกติได้เจ้าหน้าที่พัสดุหรือเจ้าหน้าที่ผู้รับผิดชอบในการปฏิบัติงานนั้นจะทำรายงานตามวรรคหนึ่งเฉพาะรายการที่เห็นว่าจำเป็นก็ได้ข้อ ๑๑ ให้ยกเลิกความในวรรคห้าของข้อ ๒๔ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ และให้ใช้ความต่อไปนี้แทนสำหรับการซื้อหรือการจ้างในวงเงินไม่เกิน ๑๐๐,๐๐๐ บาทหรือการซื้อหรือการจ้างโดยวิธีพิเศษตามข้อ ๑๖ (๒) หรือข้อ ๑๗ (๓) หรือการซื้อหรือการจ้างโดยวิธีพิเศษของสำนักงานสาขาจะแต่งตั้งพนักงานเพียงคนเดียวเป็นผู้ตรวจรับพัสดุหรืองานจ้างนั้น โดยให้ปฏิบัติหน้าที่เช่นเดียวกับคณะกรรมการตรวจรับพัสดุหรือคณะกรรมการตรวจการจ้างก็ได้ข้อ ๑๒ ให้ยกเลิกความใน (๒) ของข้อ ๓๘ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ ซึ่งแก้ไขเพิ่มเติมโดยข้อบังคับการท่องเที่ยวแห่งประเทศไทยว่าด้วยการพัสดุ (ฉบับที่ ๒) พ.ศ. ๒๕๔๐ และให้ใช้ความต่อไปนี้แทน(๒) ตรวจสอบหลักประกันซองร่วมกับเจ้าหน้าที่การเงินและให้เจ้าหน้าที่การเงินออกใบรับให้แก่ผู้ยื่นซองไว้เป็นหลักฐานหากไม่ถูกต้องให้หมายเหตุในใบรับและบันทึกในรายงานด้วยกรณีหลักประกันซองเป็นหนังสือค้ำประกันให้ส่งสำเนาหนังสือค้ำประกันให้ธนาคาร บริษัทเงินทุนหรือบริษัทเงินทุนหลักทรัพย์ผู้ออกหนังสือค้ำประกันทราบโดยทางไปรษณีย์ลงทะเบียนตอบรับด้วยข้อ ๑๓ ให้ยกเลิกความในข้อ ๔๑ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ และให้ใช้ความต่อไปนี้แทนข้อ ๔๑ ในกรณีที่ไม่มีผู้เสนอราคาหรือมีแต่ไม่ถูกต้องตรงตามรายการละเอียดและเงื่อนไขที่กำหนดให้เสนอผู้ว่าการยกเลิกการประกวดราคาครั้งนั้น เพื่อดำเนินการประกวดราคาใหม่หากผู้ว่าการเห็นว่าการประกวดราคาใหม่จะไม่ได้ผลดีจะสั่งให้ดำเนินการซื้อหรือจ้างโดยวิธีพิเศษตามข้อ ๑๖ (๗) หรือข้อ ๑๗ (๗) แล้วแต่กรณีก็ได้ข้อ ๑๔ ให้เพิ่มความต่อไปนี้เป็นข้อ ๔๕/๑ข้อ ๔๕/๑ การซื้อหรือการจ้างโดยวิธีการทางอิเล็กทรอนิกส์ให้ดำเนินการตามหลักเกณฑ์ และวิธีที่กำหนดไว้ในระเบียบของทางราชการที่ให้ดำเนินการด้วยวิธีการทางอิเล็กทรอนิกส์ข้อ ๑๕ ให้ยกเลิกความในวรรคสองของข้อ ๕๓ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ ซึ่งแก้ไขเพิ่มเติมโดยข้อบังคับการท่องเที่ยวแห่งประเทศไทยว่าด้วยการพัสดุ (ฉบับที่ ๒) พ.ศ. ๒๕๔๐ และให้ใช้ความต่อไปนี้แทนการแต่งตั้งคณะกรรมการตามวรรคหนึ่งให้ประกอบด้วยประธานกรรมการ ๑ คนและกรรมการอย่างน้อย๔ คน โดยปกติให้แต่งตั้งจากพนักงานระดับ ๕ หรือเทียบเท่าขึ้นไป อย่างน้อย ๒ คน ในกรณีจำเป็นหรือเพื่อประโยชน์แก่ททท. ให้แต่งตั้งผู้ชำนาญการหรือผู้ทรงคุณวุฒิในงานที่จะจ้างที่ปรึกษาเป็นกรรมการด้วยเว้นแต่สำนักงานสาขาในต่างประเทศ ให้ประกอบด้วยประธานกรรมการ ๑ คน และกรรมการอย่างน้อย๒ คน โดยอาจแต่งตั้งจากลูกจ้างของสำนักงานนั้น เป็นกรรมการก็ได้ข้อ ๑๖ ให้ยกเลิกความใน (๔) ของข้อ ๖๔ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ ซึ่งแก้ไขเพิ่มเติมโดยข้อบังคับการท่องเที่ยวแห่งประเทศไทยว่าด้วยการพัสดุ(ฉบับที่ ๒) พ.ศ. ๒๕๔๐ และให้ความต่อไปนี้แทน(๔) หนังสือค้ำประกันของบริษัทเงินทุน หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกัน ตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคารแห่งประเทศไทยแจ้งเวียนให้ทราบโดยอนุโลมให้ใช้ตามตัวอย่างหนังสือค้ำประกันของธนาคารที่ ททท. กำหนดข้อ ๑๗ ให้ยกเลิกความในวรรคสามของข้อ ๖๖ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ ซึ่งแก้ไขเพิ่มเติมโดยข้อบังคับการท่องเที่ยวแห่งประเทศไทยว่าด้วยการพัสดุ (ฉบับที่ ๒) พ.ศ. ๒๕๔๐ และให้ใช้ความต่อไปนี้แทนการคืนหลักประกันที่เป็นหนังสือค้ำประกันของธนาคาร บริษัทเงินทุน หรือบริษัทเงินทุนหลักทรัพย์ในกรณีที่ผู้เสนอราคาหรือคู่สัญญาไม่มารับภายในกำหนดเวลาข้างต้น ให้รีบส่งต้นฉบับหนังสือค้ำประกันให้แก่ผู้เสนอราคาหรือคู่สัญญาโดยทางไปรษณีย์ลงทะเบียนโดยเร็วพร้อมกับแจ้งให้ธนาคารบริษัทเงินทุน หรือบริษัทเงินทุนหลักทรัพย์ผู้ค้ำประกันทราบด้วยข้อ ๑๘ ให้ยกเลิกความในข้อ ๗๐ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ ซึ่งแก้ไขเพิ่มเติมโดยข้อบังคับการท่องเที่ยวแห่งประเทศไทยว่าด้วยการพัสดุ(ฉบับที่ ๒) พ.ศ. ๒๕๔๐ และให้ใช้ความต่อไปนี้แทนข้อ ๗๐ การซื้อหรือการจ้าง ให้ทำสัญญาตามตัวอย่างท้ายข้อบังคับนี้เว้นแต่ในกรณีดังต่อไปนี้จะทำข้อตกลงเป็นหนังสือไว้ต่อกันก็ได้ โดยให้อยู่ในดุลพินิจของผู้ว่าการ(๑) การซื้อ การจ้าง หรือการแลกเปลี่ยน โดยวิธีตกลงราคา(๒) การซื้อหรือการจ้าง ที่ผู้ขายหรือผู้รับจ้างสามารถส่งมอบพัสดุได้ครบถ้วนภายใน ๕ วันทำการ นับแต่วันถัดจากวันตกลงซื้อขายหรือจ้าง(๓) การซื้อหรือการจ้างโดยวิธีกรณีพิเศษ และการจัดหาจากส่วนราชการ(๔) การซื้อโดยวิธีพิเศษตามข้อ ๑๖ (๑) (๒) (๔) (๕) และข้อ ๑๘(๕) การจ้างโดยวิธีพิเศษตามข้อ ๑๗ (๑) (๒) (๓) (๔) (๕) (๖) และข้อ ๑๘สำหรับการซื้อที่ผู้ขายสามารถส่งมอบพัสดุได้ทันทีหรือในกรณีการซื้อหรือการจ้างที่ดำเนินการตามข้อ ๒๘ วรรคสอง หรือการซื้อหรือการจ้างที่มีราคาไม่เกิน๕๐,๐๐๐ บาท จะไม่ทำข้อตกลงเป็นหนังสือไว้ต่อกันก็ได้ข้อ ๑๙ ให้ยกเลิกความในวรรคหนึ่งของข้อ ๗๑ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ ซึ่งแก้ไขเพิ่มเติมโดยข้อบังคับการท่องเที่ยวแห่งประเทศไทยว่าด้วยการพัสดุ (ฉบับที่ ๒) พ.ศ. ๒๕๔๐ และให้ใช้ความต่อไปนี้แทนข้อ ๗๑ การทำสัญญาหรือข้อตกลงเป็นหนังสือให้กำหนดค่าปรับ ดังนี้(๑) การซื้อหรือการจ้างที่ไม่ต้องการผลสำเร็จของงานพร้อมกัน ให้กำหนดค่าปรับเป็นรายวันในอัตราตายตัวระหว่างร้อยละ๐.๐๒ - ๐.๒๐ ของราคาพัสดุที่ยังไม่ได้รับมอบ(๒) การจ้างที่ต้องการผลสำเร็จของงานพร้อมกัน ให้กำหนดค่าปรับเป็นรายวันเป็นจำนวนเงินตายตัวในอัตราร้อยละ๐.๐๑ - ๐.๑๐ ของราคางานจ้างนั้น แต่จะต้องไม่ต่ำกว่าวันละ ๒๐๐ บาท(๓) การทำสัญญาจ้างที่ปรึกษา หาก ททท. เห็นว่าถ้าไม่กำหนดค่าปรับไว้ในสัญญาจะเกิดความเสียหายแก่ททท. ให้ ททท. กำหนดค่าปรับเป็นรายวันในอัตราหรือจำนวนเงินตายตัวในอัตราร้อยละ ๐.๐๑- ๐.๑๐ ของราคางานจ้างนั้นได้ตามความเหมาะสมและจำเป็นข้อ ๒๐ ให้ยกเลิกความในวรรคสี่ของข้อ ๗๒ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ และให้ใช้ความต่อไปนี้แทนการทำสัญญาหรือข้อตกลงของสำนักงานสาขาในต่างประเทศจะทำเป็นภาษาอังกฤษหรือภาษาที่สำนักงานสาขานั้นตั้งอยู่ก็ได้โดยผ่านการพิจารณาของผู้เชี่ยวชาญด้านกฎหมายของประเทศนั้น ๆ หรือของ ททท.ข้อ ๒๑ ให้ยกเลิกความในข้อ ๗๘ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ และให้ใช้ความต่อไปนี้แทนข้อ ๗๘ ผู้ที่ได้รับการคัดเลือกแล้วไม่ยอมไปทำสัญญาหรือข้อตกลงภายในเวลาที่ททท. กำหนด หรือคู่สัญญาของ ททท. ไม่ปฏิบัติตามสัญญาหรือข้อตกลงโดยไม่มีเหตุผลอันสมควรหรือผู้เสนอราคาหรือผู้เสนองานกระทำการอันเป็นการขัดขวางการแข่งขันราคาอย่างเป็นธรรมตามที่กำหนดไว้ในกฎหมายหรือระเบียบของทางราชการ หรือกระทำการโดยไม่สุจริต ให้ผู้ว่าการพิจารณาสั่งให้บุคคลดังกล่าวเป็นผู้ทิ้งงานในกรณีที่นิติบุคคลใดถูกสั่งให้เป็นผู้ทิ้งงานตามวรรคหนึ่งถ้าการกระทำดังกล่าวเกิดจากหุ้นส่วนผู้จัดการ กรรมการผู้จัดการ ผู้บริหารหรือผู้มีอำนาจในการดำเนินงานในกิจการของนิติบุคคลนั้นให้ผู้ว่าการสั่งบุคคลดังกล่าวเป็นผู้ทิ้งงาน และให้มีผลไปถึงนิติบุคคลที่ดำเนินธุรกิจประเภทเดียวกันซึ่งมีหุ้นส่วนผู้จัดการ กรรมการผู้จัดการ ผู้บริหารหรือผู้มีอำนาจในการดำเนินงานในกิจการของนิติบุคคลที่ถูกพิจารณาให้เป็นผู้ทิ้งงานด้วยคำสั่งที่ให้บุคคลธรรมดาเป็นผู้ทิ้งงานตามวรรคหนึ่งให้มีผลไปถึงนิติบุคคลอื่นที่เข้าเสนอราคาซึ่งมีบุคคลดังกล่าวเป็นหุ้นส่วนผู้จัดการ กรรมการผู้จัดการ ผู้บริหาร หรือผู้มีอำนาจในการดำเนินงานในกิจการของนิติบุคคลนั้นด้วยเมื่อผู้ว่าการได้พิจารณาสั่งให้บุคคลใดเป็นผู้ทิ้งงานแล้วให้ผู้ว่าการระบุชื่อผู้ทิ้งงานไว้ในบัญชีรายชื่อผู้ทิ้งงาน พร้อมทั้งแจ้งชื่อผู้ทิ้งงานให้กระทรวงการคลังทราบรวมทั้งแจ้งให้ผู้ทิ้งงานรายนั้นทราบด้วยผู้ซึ่งถูกสั่งให้เป็นผู้ทิ้งงานมีสิทธิอุทธรณ์คำสั่งดังกล่าวของผู้ว่าการต่อคณะกรรมการททท. ได้ โดยยื่นเป็นหนังสือต่อผู้ว่าการภายใน ๑๕ วัน นับแต่วันที่ได้รับแจ้งคำสั่งดังกล่าวข้อ ๒๒ ให้เพิ่มความต่อไปนี้เป็นข้อ ๗๘/๑ข้อ ๗๘/๑ ให้ผู้ว่าการจัดทำบัญชีรายชื่อผู้ทิ้งงานตามที่ได้กำหนดไว้ในหมวดนี้ห้ามททท. ก่อนิติสัมพันธ์กับผู้ทิ้งงานที่ผู้ว่าการ หรือผู้รักษาการตามระเบียบว่าด้วยการพัสดุของส่วนราชการได้ระบุชื่อไว้ในบัญชีรายชื่อผู้ทิ้งงานและได้แจ้งเวียนชื่อแล้วเว้นแต่ผู้ว่าการหรือผู้รักษาการตามระเบียบว่าด้วยการพัสดุของส่วนราชการจะสั่งเพิกถอนการเป็นผู้ทิ้งงานการห้ามททท. ก่อนิติสัมพันธ์กับผู้ทิ้งงานตามวรรคสอง ให้ใช้บังคับกับบุคคลตามข้อ ๗๘ วรรคสามด้วยบุคคลธรรมดาหรือนิติบุคคลใดที่อยู่ในระหว่างการพิจารณาให้เป็นผู้ทิ้งงานตามข้อกำหนดในส่วนนี้ให้บุคคลดังกล่าวมีสิทธิเสนอราคาหรือเสนองานให้แก่ ททท. ได้ แต่ถ้าผลการพิจารณาต่อมาผู้ว่าการได้สั่งให้บุคคลธรรมดาหรือนิติบุคคลนั้นเป็นผู้ทิ้งงานให้ผู้ว่าการตัดรายชื่อบุคคลดังกล่าวออกจากรายชื่อผู้มีสิทธิได้รับการคัดเลือก หรือยกเลิกการเปิดซองสอบราคาประกวดราคาหรือเสนองาน หรือยกเลิกการลงนามในสัญญาที่ได้กระทำก่อนการสั่งการของผู้ว่าการเว้นแต่ในกรณีที่ผู้ว่าการพิจารณาเห็นว่าจะเป็นประโยชน์แก่ ททท. อย่างยิ่ง ผู้ว่าการจะไม่ตัดรายชื่อบุคคลดังกล่าวออกจากรายชื่อผู้มีสิทธิได้รับการคัดเลือกหรือจะไม่ยกเลิกการเปิดซองสอบราคาประกวดราคา หรือเสนองานหรือจะไม่ยกเลิกการลงนามในสัญญาซื้อหรือจ้างที่ได้กระทำก่อนมีคำสั่งให้เป็นผู้ทิ้งงานก็ได้ข้อ ๒๓ ให้ยกเลิกความในข้อ ๘๔ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ และให้ใช้ความต่อไปนี้แทนข้อ ๘๔ การเช่า หมายถึง การเช่าสังหาริมทรัพย์หรืออสังหาริมทรัพย์รวมทั้งบริการอื่นเกี่ยวกับการเช่าเพื่อประโยชน์ในกิจการของ ททท. ให้นำข้อกำหนดเกี่ยวกับการซื้อมาใช้โดยอนุโลม ทั้งนี้ ไม่รวมถึงการเช่าบริการพื้นที่ชั่วคราวซึ่งหมายถึงการเช่าอสังหาริมทรัพย์ เพื่อดำเนินกิจกรรมส่งเสริมการท่องเที่ยว ที่มีระยะเวลาการเช่าไม่เกิน๑ เดือน ให้ดำเนินการโดยวิธีตกลงราคาข้อ ๒๔ ให้เพิ่มความต่อไปนี้เป็น ๘๔/๑ข้อ ๘๔/๑ การอนุมัติและการจ่ายเงินค่าเช่าบริการพื้นที่ชั่วคราวล่วงหน้าให้เป็นอำนาจของผู้ดำรงตำแหน่ง ดังต่อไปนี้(๑) ผู้ว่าการ ไม่เกิน ๑๕,๐๐๐,๐๐๐บาท(๒) ประธานกรรมการ ททท. เกิน ๑๕,๐๐๐,๐๐๐ บาท แต่ไม่เกิน ๓๐,๐๐๐,๐๐๐บาท(๓) คณะกรรมการ ททท. เกิน ๓๐,๐๐๐,๐๐๐ บาทข้อ ๒๕ ให้ยกเลิกความในข้อ ๘๘ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ และให้ใช้ความต่อไปนี้แทนข้อ ๘๘ อสังหาริมทรัพย์ในประเทศซึ่งมีอัตราค่าเช่ารวมทั้งค่าบริการอื่นเกี่ยวกับการเช่าตามที่จะกำหนดไว้ในสัญญาไม่เกินเดือนละ๔๐๐,๐๐๐ บาท หรืออสังหาริมทรัพย์ในต่างประเทศ ซึ่งมีอัตราค่าเช่ารวมทั้งค่าบริการอื่นเกี่ยวกับการเช่าตามที่จะกำหนดไว้ในสัญญาไม่เกินเดือนละ๑,๕๐๐,๐๐๐ บาท ให้ผู้ว่าการเป็นผู้พิจารณาอนุมัติกรณีอัตราค่าเช่ารวมทั้งค่าบริการอื่นเกี่ยวกับการเช่าเกินกว่าที่กำหนดตามวรรคหนึ่งต้องได้รับความเห็นชอบจากคณะกรรมการททท. ก่อนข้อ ๒๖ ให้ยกเลิกความในข้อ ๘๙ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ และให้ใช้ความต่อไปนี้แทนข้อ ๘๙ การเช่าและการเช่าบริการพื้นที่ชั่วคราวให้ทำสัญญาหรือข้อตกลงเป็นหนังสือไว้ต่อกันและให้อยู่ในดุลพินิจของผู้ว่าการที่จะดำเนินการในเรื่องเงื่อนไขของสัญญาหรือข้อตกลงได้เองเว้นแต่กรณีการเช่าที่ ททท. ต้องเสียเงินอื่นใดนอกจากค่าเช่า หรือในกรณีที่ผู้ว่าการเห็นว่าจะมีปัญหาในทางเสียเปรียบหรือไม่รัดกุมพอให้ส่งร่างสัญญาให้สำนักงานอัยการสูงสุดพิจารณาก่อน และในกรณีที่จะต้องจดทะเบียนต่อพนักงานเจ้าหน้าที่ให้ดำเนินการตามกฎหมายด้วยสำหรับร่างสัญญาของสำนักงานสาขาในต่างประเทศให้ผ่านการพิจารณาของผู้เชี่ยวชาญด้านกฎหมายของประเทศนั้น ๆ หรือของ ททท.ข้อ ๒๗ ให้ยกเลิกความในข้อ ๙๑ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ และให้ใช้ความต่อไปนี้แทนข้อ ๙๑ การให้ยืมพัสดุประเภทใช้คงรูปหรือการให้ยืมใช้สถานที่ต้องให้ผู้ยืมทำหลักฐานการยืมเป็นลายลักษณ์อักษร แสดงเหตุผลและกำหนดวันส่งคืน โดยมีหลักเกณฑ์ดังต่อไปนี้(๑) การให้หน่วยงานภายนอกยืมพัสดุประเภทใช้คงรูป ผู้ยืมต้องเป็นหัวหน้าของหน่วยงานนั้นๆ(๒) การให้บุคคลยืมพัสดุประเภทใช้คงรูปไปใช้ภายในสถานที่ทำการของ ททท. จะต้องได้รับอนุมัติจากหัวหน้าหน่วยงานซึ่งรับผิดชอบพัสดุนั้น(๓) การให้ยืมใช้สถานที่ ผู้ยืมต้องเป็นหัวหน้าของหน่วยงานนั้น ๆหรือเป็นพนักงานของ ททท.ในกรณีให้หน่วยงานภายนอกยืมพัสดุประเภทใช้คงรูปหรือให้บุคคลยืมพัสดุประเภทใช้คงรูป ไปใช้ภายนอกสถานที่ทำการของ ททท. หรือการให้ยืมใช้สถานที่จะต้องได้รับอนุมัติจากผู้ว่าการข้อ ๒๘ ให้ยกเลิกความในข้อ ๑๐๐ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ และให้ใช้ความต่อไปนี้แทนข้อ ๑๐๐ สำหรับสำนักงานสาขาทั้งในประเทศและต่างประเทศให้ผู้อำนวยการสำนักงานสาขาจัดให้มีการตรวจสอบการรับจ่ายพัสดุของสำนักงานนั้น โดยให้นำข้อ๙๙ มาใช้โดยอนุโลมในกรณีไม่มีพนักงานหรือมีไม่เพียงพอผู้อำนวยการสำนักงานสาขาอาจแต่งตั้งลูกจ้าง ของสำนักงานคนหนึ่งหรือหลายคนตามความจำเป็นเพื่อดำเนินการตามวรรคหนึ่งก็ได้ข้อ ๒๙ ให้ยกเลิกความในวรรคหนึ่งของข้อ ๑๐๑ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ ซึ่งแก้ไขเพิ่มเติมโดยข้อบังคับการท่องเที่ยวแห่งประเทศไทยว่าด้วยการพัสดุ (ฉบับที่ ๒) พ.ศ. ๒๕๔๐ และให้ใช้ความต่อไปนี้แทนข้อ ๑๐๑ เมื่อผู้ว่าการได้รับรายงานตามข้อ๙๙ และข้อ ๑๐๐ แล้ว และปรากฏว่ามีพัสดุชำรุด เสื่อมสภาพ หรือสูญไป หรือไม่จำเป็นต้องใช้งานต่อไปให้แต่งตั้งคณะกรรมการสอบหาข้อเท็จจริงขึ้นคณะหนึ่ง โดยให้นำข้อ ๒๔ และข้อ ๒๕ มาใช้โดยอนุโลมสำหรับสำนักงานสาขาในประเทศและต่างประเทศให้ถือปฏิบัติตามข้อ ๒๖ โดยอนุโลม เว้นแต่กรณีที่เห็นได้อย่างชัดเจนว่าเป็นการเสื่อมสภาพเนื่องจากการใช้งานตามปกติหรือสูญไปโดยธรรมชาติให้ผู้ว่าการพิจารณาสั่งการให้ดำเนินการจำหน่ายต่อไปได้ข้อ ๓๐ ให้ยกเลิกความในข้อ ๑๐๕ แห่งข้อบังคับการท่องเที่ยวแห่งประเทศไทยว่าด้วยการพัสดุ พ.ศ. ๒๕๓๘ และให้ใช้ความต่อไปนี้แทนข้อ ๑๐๕ ในกรณีที่พัสดุสูญไปโดยไม่ปรากฏตัวผู้รับผิดหรือมีตัวผู้รับผิดแต่ไม่สามารถชดใช้ตามข้อ ๑๐๓ หรือมีตัวพัสดุอยู่แต่ไม่สามารถดำเนินการตามข้อ ๑๐๔ ได้ให้เป็นอำนาจของผู้ว่าการที่จะจำหน่ายพัสดุนั้นเป็นสูญ ทั้งนี้ ต้องมีการบันทึกไว้ในรายงานด้วยว่าได้ผ่านกระบวนการสอบสวนของททท. เสร็จสิ้นแล้วข้อ ๓๑ การพัสดุใดที่อยู่ในระหว่างดำเนินการและยังไม่แล้วเสร็จในวันที่ข้อบังคับนี้ใช้บังคับให้ดำเนินการต่อไปตามข้อบังคับที่ใช้อยู่เดิมจนกว่าจะดำเนินการแล้วเสร็จ หรือจนกว่าจะดำเนินการตามข้อบังคับนี้ได้ประกาศ ณ วันที่ ๑๘มิถุนายน พ.ศ. ๒๕๕๐ร้อยโท สุวิทย์ ยอดมณีรัฐมนตรีว่าการกระทรวงการท่องเที่ยวและกีฬาประธานกรรมการ ททท.มณฑิตา/ผู้จัดทำ๑ มิถุนายน ๒๕๕๕วิชพงษ์/ผู้ตรวจ๑๘มิถุนายน ๒๕๕๕[๑]ราชกิจจานุเบกษา เล่ม ๑๒๔/ตอนพิเศษ ๙๗ ง/หน้า ๒๙/๑๕ สิงหาคม ๒๕๕๐